Coron-stitchete

Li coron-stitchete (ossu: coron-faflotePrumî lomaedje sol Wikipedia walon, mins waire reployî paraprès.) u li munute ortografike, c' est on sene diyacritike siervou dins l' tipografeye do walon scrît e sistinme FellerDins l' Bultén di l' SLLW e 1901 (tome 41 (1) p. 101-102, Jules Feller sicrît Nous ne croyons pas qu'il soit heureux de doubler l' s et d'avoir l'air de laisser ainsi le mot suspendu et inachevé, ni d' ajouter se, ce qui est bien peu discret: une simple apostrophe suffit., dins l' såme di mostrer k' ene cossoune å coron d' on mot s' prononce, adon ki l' minme cossoune est sovint halcrosse dins des ôtes mots.

C' est come ene crole (apostrofe), mins pus plate, et ki n' racrole nén.Mins, dins sacwants eplaidaedjes, on s' sieve di l' apostrofe tipografike ki, leye, racrole pår.

Ele n' est nén eployeye e rfondou walon, la k' elle a stî replaeceye pa on halcrosse E.

 Egzimpes 
Dins ti vas, li S å coron ni s' prononce nén. Mins bén dins pous´. On l' sicrijheut insi, paski l' mot francès, puits a on halcrosse S å coron.

 Uzaedjes 
Ezès matematikes, ele sieve a come simbole po ene deujhinme valeur a ene lete. On l' lome prume.
a + a´

E djeyometreye, c' est l' essegne del munute, ene unité d' inglêye, on swessantinme di digré d' ingue.

E sistinme Feller, c' est ene faflote, aclapêye a ene cossoune metowe å coron do mot, ki n' si prononcive nén dins les sfwaits mots e francès, mins bén e walon.
trop : trop′ (prononçaedje di Lidje).
mwints côps : mwint′ côps (prononçaedje del Basse Årdene).
sins, sinse : dins l' bon sins′ (prononçaedje do Coûtchant walon).
måss : mås′ (Lidje), maus′ (Nameur), mârs′ (Tchålerwè, Basse-Årdene).

E Feller, tos les mots avou l' cawete -isse 1 sont scrîts avou ene coron-faflote.

Li coron-faflote n' a nén stî ritnowe e rfondou, a cåze di l' atuze do disfaflotaedje.

 Ortografiaedje des mots avou l' coron-faflote e Feller dins les scrijhaedjes di dvant Feller 
 Dins l' Motî da Forir, les mots sont scrîts avou ene dobe cossoune å coron :
stokiss
pouss ?, vouss ?

 Ortografiaedje e rfondou walon des mots avou l' coron-faflote e Feller 
 sicrijhaedje d' on halcrosse E 
C' est mwaisse rîle)
djulete, awousse, pousse

 sicrijhaedje avou ene dobe cossoune å coron 
C' est ene foû-rîle, wårdêye po des mots foirt corants rifondous timprowmint, a on moumint k' on tuzéve riprinde li sistinme Forir po toplin des mots.)
 kimons nos
måss
 cawete -ss di codjowaedje : croess ?, voess ?

 pont d' sene ni d' lete ki mostere li prononçaedje del cossoune å coron 
Li prononçaedje doet esse aprins (come po les sfwaits mots e francès).
set, ût, vint (20)

Dins sacwants cas, la kel cossoune å coron pout esse prononceye u nén, on pout adviner l' prononçaedje do scrijheu s' i gn a ene sipotchåve voyale dins l' prumî pî do mot ki shût.
c' est trop stroet (P nén prononcî) <> c' est trop sitroet (prononcî P).


 Tipografeye del coron-stitchete 
Sorlon les eplaideus, li coron-stitchete si pout scrire:
 avou ene apostrofe-brokete «'»: DTW...
 avou ene apostrofe-crolete «’»: O4, FO4.
 avou ene apostrofe-crolete ritournêye «‘» (côde U+2018): E170 a l' intrêye di sacwants mots «pus‘».
 avou ene sititchete (fåsse munute) «´» (ki c' est l' accint sol hintche, côde U+00B4) : S0; c' est l' pus corant scrijha dins les lives et les gazetes e walon coinrece e 21inme sieke.

 Rujhes d' eployaedje del coron-stitchete 
Les cwate manires tipografikes diferinnes aminèt des rujhes dins l' eplaidaedje éndjolike, ca c' est cwate caracteres diferins. Avou ça k' i gn a co èn ôte faflote pol munute d' ingue, sicrîte «′» (côde U+2032), ki n' shonne pus eployeye, leye.

Sovint, les rcopiaedjes des tecses walons pa des djins sins cnoxhance do scrît walon amoenne li roviaedje del coron-stitchete. Metans «pous′» est riscrît «pous''» ki tertos vont prononcî «pou».

 Sourdants 

Categoreye:Diyacritikes
Categoreye:Sons et letes do walon